als_Latn dik_Latn sag_Latn
Pas katër fitoresh radhazi Mançester Siti është ndalur në Londër nga Arsenali. Një barazim 1-1 dhe një shans i humbur për të kapur Çelsin në krye të Premier Ligës. Por për trajnerin Manuel Pelegrini një barazim në fushën e Arsenalit nuk mund të quhet zhgënjim. Në analizën e tij të pas ndeshjes, Pelegrini ka nënvizuar se ekipi i tij mund të kishte marrë diçka më shumë nëse do të kishte shfrytëzuar si duhet mundësitë e krijuara. “Nuk e di si ta shpjegoj, ndoshta është fjala i zhgënjyer. Këtë javë kemi luajtur përballë Mançester Junajtidit dhe Arsenalit dhe kemi marrë 4 pikë nga 6 të mundshmet. Në pjesën e parë kemi luajtur shumë mirë, por për fat të keq kemi shënuar vetëm 1 gol. Në pjesën e dytë, Arsenali ka luajtur më mirë. Pasi shënuan ata kontrolluan më shumë lojën, kjo edhe për faktin se luanin para publikut të vet. Por para golit të barazimit kishim një rast të pastër për ta çuar takimin në 2-0. Do të kishte qenë fundi I ndeshjes. Dëshira për të fituar ishte e madhe, por kemi barazuar ndaj një skuadre shumë të fortë dhe pretendente për titull”, ka thënë Pelegrini.
Pelegrini: Duhet ta kishim mbyllur ndeshjen0
Share.
als_Latn als_Latn eng_Latn